kardosdrur/scandi-wiki huggingface dataset:
Atacama Large Millimeter Array

Atacama Large Millimeter Array eller kort ALMA er et stort jordbaseret astronomisk observatorium bestående af flere radioteleskoper der arbejder sammen. Det er opført i Atacama-ørkenen i Chile. ALMA er et internationalt projekt med deltagelse af Europa, USA, Canada, Japan og Chile. Europa repræsenteres af det Europæiske Syd Observatorium (ESO).

Radioteleskopet består af 66 antenner, der vil kunne anvendes som ét stort eller flere større teleskoper.

Den første ALMA-område vil blive sammensat af 66 højpræcisionsantenner, og observerer i bølgelængder fra 0,3 til 9,6 mm. Området vil have meget højere følsomhed og højere opløsning end de eksisterende sub-millimeter teleskoper, såsom James Clerk Maxwell Telescope eller eksisterende interferometer netværk som f.eks Submillimeter Array eller Institut de radioastronomie millimétrique (IRAM) Plateau de Bure Interferometer facilitet.
 
Antennerne kan flyttes rundt i ørkenens plateau over afstande fra 150 m til 16 km, hvilket vil give ALMA en kraftig variabel "Zoom", magen til konceptet ved Very Large Array (VLA) i New Mexico, USA.

Vigtige videnskabelige resultater 

I 2018 fandt ALMA kemiske fingeraftryk af komplekse organiske molekyler i den Store Magellanske Sky — methanol (CH3OH), dimethylether (CH3OCH3) og methylformat (CH3OCHO).

I 2018 fandt ALMA som den første et supermassivt sort hul med en cirkulerende gassky på 20 lysår i centrum af galaksen M77, og i en større gassky om det sorte hul er der fundet kulstofforbindelserne CHO+ og HCN.

Henvisninger

Eksterne henvisninger 

Verdens største stjerneobservatorium, TV2 dokumentar

Eksterne henvisninger 

 Home  officiel hjemmeside
 Danskere skal lave videnskab fra verdens bedste teleskop. Videnskab.dk
 ALMA video 
 Overraskende stjernesystem har tre ringe. Videnskab.dk

Astronomiske observatorier
Treenighedskirken (Sibiu)

Hellig Treenighedskirken eller officielt Sibiu romersk-katolske sognekirke Hellig Treenighed () er en romersk-katolsk kirke i byen Sibiu i județul Sibiu opført i perioden 1726–33. Bygningen fik i 1738 tilføjet et klokketårn. Kirken ligger på hjørnet af Piața Mare (Markedspladsen) og Piața Mică (Lille Plads).

Hellig Treeninghedskirken er en tidligere jesuitterkirke, der med klassifikationskode SB-II-12 093 mA i 2004 registreredes som et historisk monument i Sibiu. Samtidig, inkluderet på den samme liste, er det romersk-katolske sognehus, som ligger i Jesuitterseminariet, der omfatter dele af Buntmagergildet. Denne bygning stammer fra det 16. århundrede, og blev genopbygget i perioden 1726–39. Det har code-m SB-II-A-12 092.

Kildehenvisninger

Yderlige læsning 
 Alexandru Avram, Vasile Crișan – "Ghid de oraș. Sibiu" (Ed. Sport-Turism, București, 1983), p. 98-99

Kirker i Rumænien
Ruslands Videnskabsakademi

Ruslands Videnskabsakademi (, forkortet РАН) består af det russiske nationale akademi og et netværk af videnskabelige institutter fra hele Rusland, der beskæftiger sig med forskning, såvel som støtteenheder – såsom videnskabelige biblioteker og forlag, samt sociale enheder som sygehus.

Eksterne henvisninger 

 Officiel hjemmeside 

Videnskabsakademi
Videnskabsakademier
Etableret i 1724
Morgan De Sanctis

Morgan De Sanctis (født 26. marts 1977) er en italiensk tidligere fodboldmålmand.

Han spillede blandt andet for AS Roma Pescara, Juventus F.C., Udinese Calcio, Sevilla FC og Galatasaray S.K. og Napoli.

Han debuterede for Italiens fodboldlandshold i 2005, hvor han siden stod i skyggen af den faste målmand Gianluigi Buffon.

Eksterne henvisninger 

Fodboldspillere fra Italien
Fodboldspillere fra Pescara Calcio
Fodboldspillere fra Juventus F.C.
Fodboldspillere fra Udinese Calcio
Fodboldspillere fra Sevilla FC
Fodboldspillere fra Galatasaray SK
Fodboldspillere fra S.S.C. Napoli
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Jānis Lūsēns

Jānis Lūsēns (7. april 1959 i Liepāja i Lettiske SSR) er en lettisk komponist.

Lūsēns har fået sin uddannelse ved Liepājas 1. mellemskole, Liepājas Emīļa  Melngaiļa musikmellemskole og Letlands Statskonservatorium under Jānis Ivanovs. Lūsēns grundlagde den lettiske instrumentale musikgruppe Zodiaks, og han er kendt for sine kompositioner for operaer og musikalske forestillinger.

Jānis Lūsēns er siden den 24. april 1998 Kavaler af Trestjerneordenen,

Kildehenvisninger

Eksterne henvisninger 
 Officiel hjemmeside 

Personer fra Liepāja
Komponister fra Letland
Kavalerer af Trestjerneordenen
Mora (sprogforskning)

Mora (fra latin mora: forsinkelse, tøven). Trykenhed som inden for sprogvidenskab betegner den korteste udtalbare enhed i et sprog. I visse sprog, fx japansk er en mora sprogets mindste enhed der kan betegnes med et enkelt skrifttegn.

En mora forveksles ofte med en stavelse, og det er en udbredt misforståelse at den japanske lyrikform haiku er baseret på stavelser, hvor den faktisk er baseret på morae. 

En eller flera morae udgør tilsammen en stavelse. En stavelse som består af én mora kaldes monomoraisk, hvis den har to morae kaldes den bimoraisk og hvis den har tre morae kaldes den trimoraisk. Trimoraiska stavelser kaldes til tider pluti i forbindelse med sanskrit. 

I de japanske skriftsprog katakana og hiragana, og i det ikke længere anvendte manyōgana, svarer hvert tegn med få undtagelser til en mora, i modsætning til det latinske alfabet, hvor der oftest bruges flere tegn for at skrive en mora. Mora'en ju bliver i hiragana dog skrevet med to tegn, じゅ (=ji+yu), tilsvarende sha som しゃ (shi+ya) (osv.).

Eksempel 
Det japanske ord for Japan, Nippon, indeholder 4 morae: ni-p-po-n, skrevet にっぽん. Ordet judo indeholder også 4 morae: ju-u-do-o (udtales "dzjuudåå")、じゅうどう.

Sprogforskning
Powiat krakowski

Powiat krakowski (Kraków Distrikt) er en powiat i Polen i województwo małopolskie (Lillepolen). Kraków er administrationssæde for powiaten, men selve byen er ikke en del heraf. Powiat krakowski indeholder sytten gminaer, har et areal på 1.229,62 km² og et indbyggertal på 251.836 pr. 2009.

Krakowski
Powiat lubaczowski

Powiat lubaczowski (Lubaczów Distrikt) er en powiat i Polen i województwo podkarpackie (Nedrekarpater). Lubaczów er hovedby for powiaten, der indeholder otte gminaer. Powiaten har et areal på 1.308,37 km² og et indbyggertal på 57.120 pr. 2006.

Lubaczowski
Hamaland

Hamaland var et grevskab i provinserne Gelderland og  Limburg i den østlige del af nutidens Holland. Hamalands storhedstid var fra år 800 frem til 1050'erne.
 
Greverne af Hamaland havde store besiddelser i nutidens Tyskland. Især i Münsterland, der grænser op til Hamaland, men også længere syd på, muligvis ved det senere hertugdømme Nassau.  

I 1040'erne opstod Grevskabet Zutphen i den nordlige del af Hamaland. Efter 1130 kom Zutphen i personalunion med Hertugdømmet Geldern. 

Gelderland
Limburg
Subnationale enheder i Nederlandene 
Nederlandenes historie 
Stater under Det tysk-romerske Rige
Spektr-R

Spektr-R eller RadioAstron er et russisk radioteleskop i rummet, der for tiden er det største rumteleskop i kredsløb om Jorden. Det drives af Ruslands Videnskabsakademi og blev sendt i kredsløb om Jorden den 18. juli 2011. Teleskopets højde over Jorden er mellem 10.000 km og 390.000 km, hvilket er omkring 700 gange længere ude end Hubble-rumteleskopet. Det vigtigste videnskabelige mål med missionen er studiet af astronomiske objekter med en optisk opløsning på indtil få milliontedele af et buesekund. Dette gennemføres ved at bruge satellitten i sammenhæng med jordbaserede observatorier og interferometriteknikker.

Den 11. januar 2019 ophørte kommunikationen med teleskopet og missionen blev erklæret indstillet april 2019.

Noter

Eksterne henvisninger 

Teleskoper
Fahad Awaleh

Fahad Mohamed Jama Awaleh (født 11. september 1977) er en norsk-somalisk håndboldspiller og forsker.
Han har spillet håndbold for Vestli Idrettslag fra da han var ung, og var med i Vestlis debutsæson i Eliteserien i sæsonen 1998-1999. I sæsonen 1999-2000 skiftede han til Stabæk/Haslum (senere Haslum Håndballklubb), Efter en sæson gik han videre til Nittedal. Dette hold kom hurtigt videre til Eliteserien. Han kom tilbage til Vestli før sæsonen 2003-2004, et hold som vandt en bronzemedalje i eliteserien i 2005-2006. Han spillede en overgang for Elverum Håndball i sæsonen 2006-2007, men kom atter en gang til Vestli forud for sæsonen 2007-2008. 

Awaleh tog en grad i civiløkonomi på Handelshøyskolen BI i 2001, og fulgte op med graden Master of Science in Strategy i 2002. I 2008 tog han doktorgraden med afhandlingen Interacting Strategically within Dyadic Business Relationships – A case study from the Norwegian Electronics Industry. Han blev så postdoc, ved BI men i samarbejde med virksomheden Wilh. Wilhelmsen.

Kilder

Eksterne henvisninger 
 

Håndboldspillere fra Norge
Økonomer fra Norge
Personer fra Oslo
Videnskabsfolk fra Norge
Grevskabet Zutphen

Grevskabet Zutphen opstod i 1040'erne omkring den senere hansestad Zutphen i den nordlige del af Hamaland. Grevskabet lå i den nuværende provins Gelderland, tæt på den nuværende grænse til Tyskland.
 
Omkring 1130 kom Zutphen i personalunion med Hertugdømmet Geldern. Det tidligere grevskab mistede snart sin reelle selvstændighed og blev i stedet ét af Gelderns fire forvaltningsområder. Officielt blev området forvaltet som Achterhoek kvartil eller Zutphen kvartil.

I daglig tale kaldes Zutphen by og dens opland mod øst stadig for Achterhoek eller grevskabet (De Graafschap). 

Fodboldklubben VBV De Graafschap blev oprettet i Doetinchem i 1954.

Zutphen, Grevskabet
Zutphen, Grevskabet
Zutphen, Grevskabet
Zutphen, Grevskabet
Georg Henrik Lasson

Georg Henrik (de) Lasson (7. januar 1814 i Randers – 18. april 1864 i Dybbøl) var en dansk officer.

Han var en søn af generalmajor Iver Christian Lasson. I 1825 sendtes han til København for at indtræde på Landkadetakademiet, og han kom da i huset hos general Frederik Bardenfleth, der var guvernør for prins Frederik (senere Frederik VII). Denne fik et venskabsforhold med Lasson og satte megen pris på ham. Efter afgangen fra akademiet blev Lasson sekondløjtnant ved Oldenborgske Infanteriregiment med aldersorden fra 1828. Han blev forfremmet til premierløjtnant i 1834 og til kaptajn i 1845, efter i 4 år at have været adjudant hos general Lützow. Ved Treårskrigens udbrud i 1848 kunne Lasson på grund af sygdom ikke straks deltage i kamphandlinger, men blev dog snart ansat som kommandant i hovedkvarteret og deltog i fægtningen ved Haderslev. Samme år blev han kompagnichef ved Livgarden til Fods og deltog som sådan i fægtningen ved Ullerup (1849) samt i slaget ved Isted (1850), hvorefter han fik rang af major. Det følgende år indtrådte han i majors nummer ved Garden (anciennitet i 1852). I 1854 blev han kommandør for 14. linjebataljon, hvorfra han blev forfremmet til oberstløjtnant 1857 og ansat som kommandør for Livgarden til Fods i 1861. I december 1863 blev han udnævnt til oberst. Han overtog kommandoen over 1. brigade og stod i spidsen for denne denne ved Dannevirke og under Dybbøls forsvar. Under slaget 18. april holdt hans brigade venstre fløj af stillingen besat, og under forsøget på at skaffe sine hårdt trængte tropper understøttelse, blev han dødeligt såret. Han døde samme dag af sine kvæstelser. Han var Ridder af Dannebrog og Dannebrogsmand.

Privatliv 
Lasson, der er blevet betegnet som en smuk og statelig skikkelse og en dygtig fører, havde den 13. april 1855 indgået ægteskab med Marie Zeuthen (26. oktober 1826 – 26. februar 1881), datter af højesteretsassessor, etatsråd Vilhelm Zeuthen til Tølløsegård. 27. april 1863 blev Lasson ophøjet i adelstanden, idet det blev antaget, at han nedstammede fra den gamle familie af dette navn, uden at det dog kunne bevises. Titlen kunne dog ikke videreføres, fordi han ikke efterlod sig nogle sønner. Hans enke havde pension fra Vallø Stift, og hans to døtre, Marie Thalia Sophie (f. 24. januar 1856) og Anna Bolette Emilie (f. 16. september 1857), var indskrevne i Vallø Stift.

Referencer

Kilder 
 Peder Nieuwenhuis, "Georg Henrik Lasson", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks anden Kamp for Slesvig.

Eksterne henvisninger 
 

Personer i Dansk Biografisk Leksikon
Georg Henrik
Officerer fra Danmark
Riddere af Dannebrog
Personer fra Randers
Danskere i 1800-tallet
Personer i Treårskrigen fra Danmark
Personer i den 2. Slesvigske Krig fra Danmark
Faldne danske militærfolk
Lansing Capital Region International Airport

Lansing Capital Region International Airport, (IATA: LAN, ICAO: KLAN) oprindeligt navngivet Lansing Capital City Airport, er den internationale lufthavn i Lansing, Michigan, USA, beliggende 5 km nordvest for det centrale Lansing.  I 2000 havde lufthavnen 656.703 passagerer.  I 2012 havde lufthavnen 389.600 passagerer.  De fleste flyvninger fra Lansing er til destinationer i USA, men flyvninger til Mexico og Den Dominikanske Republik forekommer også.  Delta Air Lines er lufthavnens største lejer.  UPS Airlines opererer en af deres fragthubs i Lansing.

Historie 
Området blev i 1928 indviet som "Lansing Capital City Airport".  Den første terminal blev indviet i 1940.  Den nuværende terminal blev indviet i 1959.

Flyselskab og destination

Eksterne henvisninger 

 Capital Region International Airport – officielt website

Referencer 

Lufthavne i USA
Lansing
Bygninger, konstruktioner og anlæg i Michigan
Sikhanyiso Dlamini

HKH Prinsesse Sikhanyiso Dlamini af Swaziland (1. september 1987) er den ældste datter af kong Mswati 3. af Swaziland. Hun er én af hans 24 børn, og hendes mor er én af Mswatis 14 koner, Inkhosikati LaMbikiza Sibonelo MngomeZulu.

Prinsesse Sikhanyiso har fået sin uddannelse i Storbritannien ved privatskolen St Edmund's College i Hertfordshire, hvor hun var i Challoner House. Hun fortsatte at studere drama ved Biola University i Californien. Hun er Inkhosikati LaMbikizas førstefødte og har mere end 200 beslægtede onkler og tanter via hendes bedstefar kong Sobhuza 2., som havde 70 hustruer og 201 børn. Hun er også én af hans 1.000 børnebørn i Dlamini-slægten.

Kildehenvisninger

Eksterne henvisninger 

Afrikanske kongelige
Personer fra Swaziland
Hay-Bunau Varilla-traktaten

Hay-Bunau Varilla-traktaten var en aftale mellem USA og Panama og blev underskrevet d. 18. november 1903, to uger efter Panamas uafhængighed fra Columbia. Aftalen aftalte vilkårene for salg af rettighederne til at bygge en kanal gennem Panama samt for en amerikansk kontrolleret militærzone på begge sider af kanalen.

Franskmanden Philippe Bunau-Varilla rejste til Washington og New York for at forhandle aftalen på plads med flere repræsentanter fra USA, først og fremmest USA udenrigsminister John Hay. Bunau-Varilla underskrev aftalen på vegne af Panama, der senere skulle blive et omstridt tema i forholdet mellem USA og Panama.

Aftalen angav at USA havde rettighederne til at bygge en kanal gennem Panama og eksklusive rettigheder til en 8km bred amerikansk kontrolleret zone omkring kanalen. Den såkaldte Panamakanalzone. Som kompensation fik Panama 10 millioner dollar i engangssum og en årlig betaling på 250.000 dollar.

I Panama blev traktaten kritiseret som ensdig til USA's fordel og i 1964 førte utilfredsheden til optøjer. Den 9. januar 1964 udbrød voldsomme demonstrationer, og efter tre dage havde omkring 22 panamaere og 4 amerikanske soldater mistet livet. I Panama blev d. 9. januar kendt som Martyrenes dag.

Urolighederne bidrog til at USA villigt deltog i nye forhandlinger om Panamakanalens fremtid, og d. 7. september 1977 blev man enige om indholdet i Torrijos-Carter-traktatene, hvor USA overgav kontrollen over Panamakanalen og kanalzonen med udgangen af 1999.

Eksterne henvisninger 
 «Convention Between the United States and the Republic of Panama» (1904) (engelsk)
 Utviklingen i Panama i 1903 (engelsk)

Referencer 

Internationale aftaler
USA
Panama
Będzin Borg

Będzin Borg er en borg i Będzin (udtale: ) i det sydlige Polen. Stenborgen kan dateres til det 14. århundrede, og før denne stod der et fæstningsværk i træ på stedet opført i det 11. århundrede. Det var et vigtigt fæstningsværk i Kongeriget Polen og senere for Den polsk-litauiske realunion.

Siden 1956 har Będzin Borgen rummet Zagłębie Museum, et museum der har adskillige samlinger. Det ene består af våben fra Middelalderen til 2. verdenskrig, den anden er dedikeret til borgens historie, den tredje er dedikeret borgen og de andre borge i nærheden opført af Kasimir 3. (Ørneredesporet ()) og den sidste samling, der består af militærhistorie fra Będzin-regionen.

Kildehenvisninger

Eksterne henvisninger 

 Zagłębie Museum 

Borge i Polen
Martyrenes dag (Panama)

Martyrenes dag er en helligdag i Panama til minde om oprøret over uafhængigheden af Panamakanalzonen 9. januar 1964. Oprøret startede efter, at Panamas flag blev revet i stykker ender en konflikt mellem panamanske studenter og kanalzonens politi. Oprøret bliver karakteriseret som en vigtig faktor i USA's beslutning om at overgive kontrollen over Panamakanalen og kanalzonen til Panama med underskrivelsen af Torrijos-Carter-traktaterne i 1977.

Omkring 22 panamanere og 4 amerikanske soldater mistede livet under urolighederne.

Baggrund 
Efter Panama opnåede uafhængighed fra Colombia i 1903 med støtte fra USA, var der stor modstand blandt Panamas befolkning mod Hay-Bunau Varilla-traktaten, der gav amerikanerne kontrol over Panamakanalzonen. Panamakanalzonen var et amerikansk kontrolleret militært territorium i et 8 km spænd omkring Panamakanalen, der havde til formål at sikre USA's kontrol over den kanal, de havde finansieret og konstrueret.

I januar 1963 gik den amerikanske præsident John F. Kennedy med til at lade Panamas flag stå ved siden at det amerikanske flag på alle ikke-militære områder i kanalzonen. John F. Kennedy blev dog myrdet inden hans ordrer blev ført videre. En måned efter Kennedys død udstedte guvernøren i Panamakanalzonen Robert J. Fleming, Jr. en ordre, der begrænsede Kennedys beslutning. Flemings beslutning indebar at det amerikanske flag ikke skulle hejses uden for kanalzonens skoler, politistationer, postkontorer og andre steder, hvor det hidtil havde været hejst. Men Panamas flag skulle heller ikke hejses. Guvernørens beslutning blev af mange fortolket som om at USA gjorde krav på uafhængighed over området på Panamas bekostning.

Som svar udbrød demonstrationer, hvor blandt andet en episode ved Balboa High School eskalerede situationen. Et panamansk flag blev revet i stykket, hvilket udløste de voldsomme demonstrationer.

Referencer 

Panama
Mærkedage
Panamas flag

Panamas flag blev designet af Maria Ossa de Amador. Det har været i officiel brug som national- og statsflag siden 4. juni 1904.

Tidligere design 

Franskmanden Philippe-Jean Bunau-Varilla designede det første bud på et panamansk flag. Designet mindede meget om USA's flag med vandrette striber og en blå kanton med to gyldne sole, der skulle være et symbol på de to symboler, der skulle forenes med konstruktionen af Panamakanalen. Bunau-Varillas design blev dog ikke godkent at Panamas leder Manuel A. Guerrero, der i stedet stod bag det nuværende design, der skulle symbolisere foreningen af de politiske partier i landet.

Ekstern henvisning 
 Politikens flagbog – 300 nationale og internationale flag 

Flag fra Nordamerika
Flag
Nationale flag
Dominicas flag

Dominicas flag har været i officiel brug som national- og statsflag siden 3. november 1978.

Siden indførelsen i 1978 har flagets design været ændret tre gange, hvor den seneste ændring var i 1990. Flaget bærer nationalfuglen sisserou-papegøjen som våbenskjold. Papagøjen lever kun på Dominica, og er en truet dyreart med kun få leveår tilbage. Flagets grønne baggrund er en henvisning til øens frodige natur. Det trefarvede kors er et billede på treenigheden og landets kristne baggrund. De tre farver repræsenterer landets indfødte indianere, den frugtbare jord og rent vand. Landets ti kommuner er præsenteret ved de ti grønne stjerner på den røde skive, der er en henvisning til socialisme.

Historiske design

Ekstern henvisning 

 Politikens flagbog – 300 nationale og internationale flag 

Flag fra Nordamerika
Flag
Nationale flag
Dominikanske Republiks flag

Den Dominikanske Republiks flag har været i officiel brug som national- og statsflag i Den Dominikanske Republik siden 6. november 1844. Flaget blev designet af Juan Pablo Duarte, lederen af den dominikanske frihedsbevægelse La Trinitaria, der befriede landet fra haitiansk styre i 1844. Den Dominikanske Republik havde været besat af Haiti i årene 1820-1844.

Andre flag

Galleri

Ekstern henvisning 
 Politikens flagbog – 300 nationale og internationale flag 

Flag fra Nordamerika
Flag
Nationale flag
Rigs-Italien

Rigs-Italien () eller Kongeriget Italien (, ) var de dele af Italien, der før 1806 hørte under det Tysk-romerske rige.

Territoriet 
I Middelalderen omfattede Rigs-Italien stort set hele Italien.

I 1700-tallet var det kun den nordøstlige del af Italien, der hørte med. De vigtigste stater var Hertugdømmet Savoyen, Hertugdømmet Milano, Hertugdømmet Parma og Piacenza, Hertugdømmerne Modena og Reggio, Storhertugdømmet Toscana, Republikken Genova og Republikken Lucca.

Mellem Tyskland og Frankrig 
I 1700-tallet var det kun Kongedømmet Sardinien, der sendte repræsentanter til den tyske rigsdag. Grunden til dette var, at Savoyen hørte til rigskredsen ved den øvre Rhin.

Fra 1792 til 1809 blev Norditalien erobret af franske tropper. I første omgang blev der oprettet en række franske lydstater, eksempelvis den kortvarige Transpadanske Republik i Milano i 1796-97. Efterhånden blev Nordvestitalien indlemmet i Frankrig, mens Nordøstitalien først blev til Republikken Italien og senere til Kongeriget Italien, hvor Napoleon Bonaparte først var præsident og senere blev konge.

I 1815 blev de nordvestitalienske stater igen selvstændige. I 1861 blev grænseprovinserne afstået til Frankrig, mens resten blev en del af det nye italienske kongerige.

Mellem Østrig og Italien 
En række områder i Nordøstitalien var under Østrigs direkte indflydelse og hørte ikke med til Rigs-Italien i 1700-tallet. Gennem en række krige fra 1859 til 1919 blev området erobret af Italien.

Etableret i 962
Ophørt i 1806
Forhenværende lande på den italienske halvø
Italiens historie
Savoies historie
Stater under Det tysk-romerske Rige
Kay Hagan

Kay Ruthven Hagan (født 26. maj 1953 i Shelby, død 28. oktober 2019) var en amerikansk politiker og jurist. Hun var senator valgt i North Carolina for demokraterne. Hun kom ind i Senatet 3. januar 2009, efter at have vundet over siddende senator Elizabeth Dole med 53% af stemmene. Hun søgte genvalg, men tabte til republikaneren Thom Tillis i januar 2015.

Eksterne henvisninger 

Officiel senatorside 

Personer fra North Carolina
Medlemmer af Senatet i USA
Medlemmer af USA's kongres for det demokratiske parti
Liverpool F.C. sæson 2011-12

Den 2011-12 sæson er den 120. sæson i Liverpool Football Clubs historie, og deres 49. år i træk i top divisionen i engelsk fodbold. Liverpool havde ikke kvalificerede sig til den europæisk fodbold i sæsonen 2010-11 og deltog derfor ikke for første gang siden 2000.

Liverpool havde blandet succes igennem sæsonen, hvor de vandt League Cup for ottende gang, hvilket er rekord og deres første trofæ siden 2006, samtidigt med at de nåede FA Cup Finalen, hvor de tabte til Chelsea F.C.. I Premier League sluttede holdet som nr. 8, hvilket er den dårligste placering siden 1994, hvor holdet også sluttede på ottende pladsen. Den dårlige placering betød at Kenny Dalglish blev fyret den 16. maj 2012.

Holdet sejre i League cuppen betød at holdet kvalificerede sig til UEFA Europa League 2012-13.

Trup

Kampe

Kampe før sæson start

Premier League

League Cup

FA Cup

Andre kampe

Venskabskamp 

Source: Liverpoolfc.tv

Kilder 

Liverpool F.C.
Engelske fodboldklubbers sæson 2011-12